laion/Wikipedia-Exotic huggingface dataset:
მსოფლიო საფეხბურთო ჩემპიონატი 1990

მსოფლიო საფეხბურთო ჩემპიონატი 1990 – რიგით მე-14 მსოფლიო საფეხბურთო ჩემპიონატი, რომელიც მიმდინარეობდა 1990 წლის 8 ივნისიდან - ივლისამდე იტალიაში. ამ ჩემპიონატზე გამეორდა წინა ჩემპიონატის ფინალი გერმანიისა და არგენტინის ნაკრებების მონაწილებოთ, მაგრამ განსხვავებით 1986 წლის ფინალისგან, ჩემპიონატი მოიგო გერმანიამ. ვიკისაწყობში არის გვერდი თემაზე: მსოფლიო საფეხბურთო ჩემპიონატი 1990 1990 FIFA World Cup Italy ™ Germany hit winning note as Italian chorus fades Details at RSSSF FIFA Technical Report (Part 1), (Part 2), (Part 3), (Part 4), (Part 5) and (Part 6) Planet World Cup – Italy 1990
სინემატოგრაფი

სინემატოგრაფი (cinématographe) — კამერა, რომელიც მოიცავს კინოპროექტორსა და გადამღებ მოწყობილობას. გამოიგონეს 1890-იან წლებში. გამომგონებლის ვინაობა საკამათოა. ერთი ვერსიით მოწყობილობა პირველად გამოიგონა და დააპატენტა როგორც "Cinématographe Léon Bouly" ფრანგმა გამომგონებელმა ლეონ ბულიმ 1892 წლის 12 თებერვალს. ბულიმ უსახსრობის გამო პირველ წელს პატენტის რენტა ვერ გადაიხადა და ლიცენზია მისგან ძმებმა ლუმიერებმა შეისყიდეს. ზოგადი რწმენით პირველად იდეა ლუი ლუმიერს მოუვიდა, ხოლო პატენტი ორივე ძმამ გაიყო. მათვე შექმნეს აპარატისთვის პირველი ფილმი "მუშები ლუმიერების ქარხანას ტოვებენ" (Sortie de l'usine Lumière de Lyon, 1894 წელი). ფილმი საზოგადოებას წარმოუდგინეს ლ'ედენში, მსოფლიოს პირველ და უძველეს კინოთეატრში 1895 წლის 28 სექტემბერს. პირველი კომერციული საზოგადო წარმოდგენა კინემატოგრაფიული ფილმისა შედგა პარიზში 1895 წლის 28 დეკემბერს. მას ორგანიზება გაუწიეს ოგიუსტ და ლუი ლუმიერებმა. ვინ ვინ არის ვიქტორიანულ კინოში მოგზაურობა კიბერხმაში
Ace (სკუტერის ალბომი)

Ace — გერმანული ჰარდ-დენს ჯგუფ სკუტერის მეთვრამეტე სტუდიური ალბომი. იგი გამოვიდა 2016 წლის 5 თებერვალს. დისკს გამოსცემენ ლეიბლები Sheffield Tunes და Kontor Records. ყველა სიმღერის მუსიკის ავტორი — Scooter. ინფორმაცია საიტზე Discogs ↑ Album review: Scooter - Ace - Muzoic. დაარქივებულია ორიგინალიდან — 2016-02-17. ციტირების თარიღი: 2017-04-17. ↑ Scooter - "Ace" // random.access. დაარქივებულია ორიგინალიდან — 2016-02-07. ციტირების თარიღი: 2016-02-25. ↑ iTunes: Scooter - Ace (USA) (2016-02-05). ციტირების თარიღი: 2016-01-04. ↑ iTunes: Scooter - Ace (Germany) (2016-02-05). ციტირების თარიღი: 2016-01-04. ↑ iTunes: Scooter - Ace (UK) (2016-02-05). ციტირების თარიღი: 2016-01-04. ↑ iTunes: Scooter - Ace (Canada) (2016-02-05). ციტირების თარიღი: 2016-01-04. ↑ iTunes: Scooter - Ace (Austraila) (2016-02-05). ციტირების თარიღი: 2016-01-04. ↑ Google Play: Scooter - Ace (2016-02-05). დაარქივებულია ორიგინალიდან — 2016-02-22. ციტირების თარიღი: 2016-01-05. ↑ "Scooter - Ace" (გერმანულად). Austriancharts.at. Hung Medien. წაკითხვის თარიღი 4 მაისი 2016. ↑ "Top 50 Prodejní". ჩეხეთის ალბომები. ČNS IFPI. შენიშვნა: ჩარტის გვერდზე აირჩიეთ 201607 ველში სიტყვასთან "Zobrazit", შემდეგ კი დააწკაპუნეთ სიტყვაზე, რათა იხილოთ ჩარტების ზუსტი მონაცემები. ↑ "Longplay-Chartverfolgung at Musicline" (გერმანულად). Musicline.de. Media Control. წაკითხვის თარიღი 4 მაისი 2016. ↑ "Archívum – Slágerlisták – MAHASZ – Magyar Hangfelvétel-kiadók Szövetsége". Mahasz.hu. LightMedia. წაკითხვის თარიღი 4 მაისი 2016. ↑ "Scooter – Ace". Swisscharts.com. Hung Medien. წაკითხვის თარიღი 4 მაისი 2016. ↑ "2016-02-12 საუკეთესო საცეკვაო ალბომების 40-ეულის არქივი | ოფიციალური ჩარტები". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 4 მაისი 2016.
სამოსის თემი

სამოსის თემი (ბერძ. θέμα Σάμου) — ბიზანტიის იმპერიის სამხედრო-ადმინისტრაციული პროვინცია. თემი ეგეოსის ზღვის აღმოსავლეთ ნაწილში, მცირე აზიის ტერიტორიაზე მდებარეობდა. თემის ჩამოყალიბების ზუსტი თარიღი უცნობია. VIII საუკუნის დასაწყისში, როდესაც კარაბისიანული ფლოტი დაიშალა, ჩამოყალიბდა რამდენიმე საზღვაო სამმართველო. X საუკუნეში, ბიზანტიის იმპერატორი, კონსტანტინე VIII პორფიროგენეტი აღნიშნავს: როდესაც იმპერია დაიყო თემებად, სამოსი გახდა ზღვაოსნების თემი. სამოსის თემი ისტორიულ წყაროებში, მის სტრატეგოსთან ერთად 899 წელს გამოჩნდა. თემი ეგეოსის ზღვის აღმოსავლეთ კუნძულებს და მცირე აზიის დასავლეთ სანაპიროს (ადარმატიონიდან-ეფესომდე) ფლობდა. თემის დედაქალაქი სმირნაში მდებარეობდა. 911 წელს, კრეტის ექსპედიციაზე, თემმა 22 საბრძოლო ხომალდი, 3,980 მენიჩბე და 600 ქვეითი გააგზავნა. თემის მთავარი ნაწილი, რომელიც ასევე თრაკესიონის თემს ეკუთვნოდა, დანაწევრებული იყო ტურმებად. სამოსის სტრატეგოსი ვალდებული იყო გამოეყვანა ფლოტი და დაეცვა მიმდებარე კუნძულები, ხოლო სანაპირო ზოლი, ქალაქებით და მოსახლეობით, თრაკესიონის კონტროლის ქვეშ იყო. თრაკესიონის სტრატეგოსი პასუხისმგებელი იყო თემის სანაპირო ზოლის დაბეგვრასა და თავდაცვის სფეროში. XI საუკუნეში სამოსის ფლოტის გაუქმების შემდეგ, თემი საზღვაო თემიდან, რეგულარულ სამხედრო-სამოქალაქო თემად იქცა. Ahrweiler, Hélène (1966). Byzance et la Mer: La Marine de Guerre, la Politique et les Institutiones Maritimes de Byzance aux VIIe–XVe Siècles (French). Paris, France: Presses universitaires de France.  (1991) The Oxford Dictionary of Byzantium. New York, New York and Oxford, United Kingdom: Oxford University Press. ISBN 978-0-19-504652-6.  (1994) Catalogue of Byzantine Seals at Dumbarton Oaks and in the Fogg Museum of Art, Volume 2: South of the Balkans, the Islands, South of Asia Minor. Washington, District of Columbia: Dumbarton Oaks Research Library and Collection. ISBN 0-88402-226-9.  Treadgold, Warren T. (1995). Byzantium and Its Army, 284–1081. Stanford, California: Stanford University Press. ISBN 0-8047-3163-2.  ↑ 1.0 1.1 1.2 Nesbitt და Oikonomides 1994, p. 131. ↑ Kazhdan 1991, p. 1836. ↑ Treadgold 1995, p. 67, 76. ↑ Ahrweiler 1966, p. 402; Nesbitt და Oikonomides 1994, p. 109, 131.  ბიზანტიის პორტალი
კვიპროსის თემი

კვიპროსის თემი (ბერძ. θέμα Κύπρου) — ბიზანტიის იმპერიის სამხედრო-ადმინისტრაციული პროვინცია. თემი კვიპროსის კუნძულზე მდებარეობდა. ის 960-იან წლებში, ბიზანტიის ფლოტის მიერ, კვიპროსის განთავისუფლებით ჩამოყალიბდა. ადრე კუნძული არაბეთ-ბიზანტიის 3 საუკუნოვან დაპირისპირების ზონას წარმაოდგენდა. 1042 წლის თეოფილე ეროტიკოსის და 1092 წლის რაფსომატის აჯანყება მალევე, საიმპერატორო ძალების მირ იქნა ჩახშობილი. XII საუკუნის ბოლოს, აქ ისევ რჩებოდა სეპარატისტული ტენდეციები: 1185 წელს, ისააკ კომნენოსმა თავი იმპერატორად გამოაცხადა. 1191 წელს კუნძული რიჩარდ ლომგულმა დაიპყრო. Gregory, Timothy E. (1991), „Cyprus“, Kazhdan, Alexander, Oxford Dictionary of Byzantium, Oxford University Press, pp. 567–569, ISBN 978-0-19-504652-6  ბიზანტიის პორტალი
მოქმედებითი-სათავგადასავლო

მოქმედებითი-სათავგადასავლო, აგრეთვე არკადული სათავგადასავლო თამაში (ინგლ. action-adventure game) — ვიდეო თამაშის ჟანრი, რომელიც მოიცავს სათავგადასავლო თამაშისა და მოქმედებითი თამაშის ელემენტებს. იგი არის ჰიბრიდული ჟანრი და შეიძლება ჩაითვალოს ყველაზე ფართო ჟანრად ვიდეო თამაშებში. ჟანრში შედიან ისეთი თამაშები, როგორებიც არის „Assassin’s Creed III“, „Batman: Arkham Asylum“, „Uncharted 3“, „Mirror's Edge“, „Red Dead Redemption“, „Prince of Persia“ და სხვა მრავალი. ↑ Rollins, A.; Morris, D. (2000). Game Architecture and Design. Coriolis Ed.
ბალინტობერი (როსკომონის საგრაფო)

არ აგერიოთ მეიოს საგრაფოს სოფელ ბალინტობერში. ბალინტობერი (ინგლ. Ballintober; ირლ. Baile an Tobair, „ჭის დასახლება“) — სოფელი ირლანდიაში, მდებარეობს როსკომონის საგრაფოში, კონაქტის პროვინციაში. ქალაქ კასლრეიდან დაშორებულია 6 კმ-ით. სოფელში მდებარეობს კარგად შემონახული ქვის კოშკი, რომელიც წერილობით წყაროებში პირველად 1311 წელს მოიხსენიება. ზუსტად არ არის დადგენილი, ვინ ააშენა ციხე. ის შეიძლება ააგეს ნორმანებმა ან ო'კონორების ოჯახმა, რომელიც კონაქტს ბოლო ორი ათასი წლის განმავლობაში სხვადასხვა დროს განაგებდა. გადმოცემის მიხედვით, მეფე კათალ ო'კონორმა მშენებლებს დაავალა აეშენებინათ მონასტერი ბალინტობერში. თუმცა მშენებლებმა, ნაცვლად მეიოს სოფელ ბალინტობერისა, ეკლესია როსკომონის ბალინტობერში ააგეს. როდესაც მეფემ ამის შესახებ შეიტყო, მან ბრძანა, რომ მეიოს ბალინტობერში კიდევ უფრო დიდი ტაძარი აეგოთ. როსკომონის საგრაფო.
ძმები ლუმიერები

ძმები ლუმიერები, ოგუსტ, მარი ლუი ნიკოლა (19 ოქტომბერი, 1862 - 10 აპრილი, 1954) და ლუი ჟან (5 ოქტომბერი, 1864 - 6 ივნისი, 1948) — ერთ-ერთი პირველი კინომწარმოებლები. ლუმიერებმა პირველი კინოჩვენება ვიწრო წრეში 1895 წლის 22 მარტს ჩაატარეს. პირველი ფასიანი საზოგადო კინოჩვენება კი 1895 წლის 28 დეკემბერს ჩატარდა პარიზის გრან კაფეს ინდურ სალონში. ეს ისტორიული ჩვენება მათ პირველ ფილმს ეფუძნებოდა — 45 წამიანი "მუშები ლუმიერების ქარხანას ტოვებენ" (Sortie de l'usine Lumière à Lyon), გადაღებული 1894 წელს ლეონ ბულის სინემატოგრაფით, რომელიც წინა წელს დაპატენტდა. სინემატოგრაფში გაერთიანებული იყო სამი მოწყობილობა, რომელსაც შეეძლო მოძრავი ფილმის ჩაწერა, დამუშავება და პროექტირება. მოწყობილობა მოგვიანებით ძმებმა ლუმიერებმა დახვეწეს. მიუხედავად იმისა, რომ მაქს და ემილ სკლადანოვსკიმ ერთი თვით ადრე მოაწყვეს პროექტიული ცვლადი გამოსახულებების ფასიანი სახალხო ჩვენება ბერლინში, კინოს ისტორიკოსები გრან კაფეს თვლიან კინოს დაბადების ნამდვილ ადგილად. სკლადოვსკების ჩვენება არ იყო მოძრავი სურათების ფილმი არამედ უბრალოდ უძრავი ფოტოების მონაცვლე სლაიდები, რაც თავისი არსით კინემატოგრაფიას არ წარმოადგენს. ვიკისაწყობში არის გვერდი თემაზე: ძმები ლუმიერები Société d'encouragement pour l'industrie nationale პუბლიკის წინაშე ნაჩვენები პირველი ფილმები — 28 დეკემბერი, 1895. დაარქივებული 2005-09-12 საიტზე Wayback Machine. ლუმიერების მუზეუმი
ეგეოსის ზღვის თემი

ეგეოსის ზღვის თემი (Greek: θέμα τοῦ Αἰγαίου Πελάγους) — ბიზანტიის იმპერიის სამხედრო-ადმინისტრაციული პროვინცია. თემი ჩრდილოეთ ეგეოსის ზღვის ნაწილში მდებარეობდა. ტერმინი "Aigaion Pelagos" (ეგეოსის კუნძულები), როგორც ადმინისტრაციული ერთეულის სახელი, პირველად VIII საუკუნეში გაჩნდა. VII-VIII საუკუნეებში, ეგეოსის კუნძულები კარაბისიონის კორპუსის ხოლო შემდგომ კიბიეაიოტონის შემადგენლობაში იყო. VIII საუკუნის დასასრულიდან, ეგეოსის კუნძულებზე ორი ავტონომიური სამმართველო მდებარეობდა და ის სამხრეთ და ჩრდილოეთ ნაწილებად იყო დანაწევრებული. ეგეოსის ზღვის თემი 843 წელს უნდა შექმნილიყო: მისი პირველი სტრატეგოსი, ტაკტიკონ უსპენსკი, ისტორიულ წყაროებში პირველად 842-843 წლებში გამოჩნდა. იმპერატორ კონსტანტინე VII პორფიროგენეტი მიხედვით, X საუკუნისთვის თემს ეკუთვნოდა კუნძული: ლესბოსი (თემის ცენტრი), ლემნოსი, იმბროსი, ქიოსი (რომელიც შემდგომ სამოსის თემს გადაეცა), ტენედოსი, სპორადესი და კიკლადები. დარდანელის და მარმარილოს ზღვის რაიონებში, ეგეოსის ზღვის დრუნგოები ან სტრატეგოსები შესაძლოა ოფსიკიონის თემთან ერთად იყოფდა ძალაუფლებას.  ზოგიერთი ისტორიკოსის მოსაზრებით, როცა ეგეოსის ზღვის თემის, დოდეკანოსის კუნძულების საზღვაო სამმართველო დაიშალა, IX საუკუნეში მისგან სამოსის თემი წარმოიქმნა. 911 წელს, კრეტის ექსპედიციაზე, ეგეოსის ზღვის თემმა: 2 610 მენიჩბე და 400 ქვეითი გაგზავნა. X-XI საუკუნეებში თემი პატარა სამმართველოებად დაიყო. კუნძულ კიკლადებმა, სპორადებმა, ქიოსმა და აბიდოს რეგიონმა საკუთარი სტრატეგოსი შეიძინა. მოგვიანებით ეგეოსის ზღვის თემი რეგურალურ სამოქალაქო პროვინციად გადაიქცა, მას მხოლოდ მარმარილოს ზღვის რაიონები და კონსტანტინოპოლის შემოგარენი დარჩა. XI საუკუნეში, თემატური ფლოტის ნარჩენები, საიმპერატორო ფლოტის ნაწილი გახდა. XII საუკუნეში, ეგეოსის ზღვის თემი, როგორც ერთიანი პროვინცია, ოფსიკიონის თემს შეუერთდა. 1204 წელს, მეოთხე ჯვაროსნული ლაშქრობის შემდგომ, ბიზანტიის დაშლასთან ერთად, თემმა არსებობა შეწყვიტა. Ahrweiler, Hélène (1966). Byzance et la Mer: La Marine de Guerre, la Politique et les Institutiones Maritimes de Byzance aux VIIe–XVe Siècles (French). Paris, France: Presses universitaires de France.  (1991) The Oxford Dictionary of Byzantium. New York, New York and Oxford, United Kingdom: Oxford University Press. ISBN 978-0-19-504652-6.  (1994) Catalogue of Byzantine Seals at Dumbarton Oaks and in the Fogg Museum of Art, Volume 2: South of the Balkans, the Islands, South of Asia Minor. Washington, District of Columbia: Dumbarton Oaks Research Library and Collection. ISBN 0-88402-226-9.  Oikonomides, Nicolas (1972). Les Listes de Préséance Byzantines des IXe et Xe Siècles (French). Paris, France: Editions du Centre National de la Recherche Scientifique.  Treadgold, Warren T. (1995). Byzantium and Its Army, 284–1081. Stanford, California: Stanford University Press. ISBN 0-8047-3163-2.  ↑ Nesbitt და Oikonomides 1994, p. 110–112. ↑ Kazhdan 1991, p. 26. ↑ Oikonomides 1972, p. 46–47. ↑ Ahrweiler 1966, p. 76–79, 132–133 (Note #5); Nesbitt და Oikonomides 1994, p. 123, 139, 141. ↑ Ahrweiler 1966, p. 108 ↑ Treadgold 1995, p. 67, 76. ↑ Ahrweiler 1966, p. 132–133. ↑ Nesbitt და Oikonomides 1994, p. 112. ↑ Ahrweiler 1966, p. 79.  ბიზანტიის პორტალი
აქსის რაიონი

აქსის რაიონი (ყირგ. Аксы району) — რაიონი ყირგიზეთში, შედის ჯალალაბადის ოლქის შემადგენლობაში. ადმინისტრაციული ცენტრია ქალაქი კერბენი. 2009 წლის აღწერის მიხედვით, რაიონის 113 010 მცხოვრებიდან ყირგიზი იყო 107 447 ადამიანი (95,1 %), უზბეკი — 4 802 (4,2 %), რუსი — 305 (0,3 %). ჯალალაბადის ოლქი ↑ 1.0 1.1 1.2 Перепись населения Киргизии 2009. Джалал-Абадская область
ალა-ბუქის რაიონი

ალა-ბუქის რაიონი (ყირგ. Алабука району) — რაიონი ყირგიზეთში, შედის ჯალალაბადის ოლქის შემადგენლობაში. ადმინისტრაციული ცენტრია სოფელი ალა-ბუქა. 2009 წლის აღწერის მიხედვით, რაიონის 89 709 მცხოვრებიდან ყირგიზი იყო 55 285 ადამიანი (61,6 %), უზბეკი — 36 067 (33,4 %), ტაჯიკი — 4 142 (4,7 %). ჯალალაბადის ოლქი ↑ 1.0 1.1 1.2 Перепись населения Киргизии 2009. Джалал-Абадская область
სვიმონი (ჩხეტისძე)

სვიმონი (გვარად ჩხეტისძე), დასავლეთ საქართველოს კათოლიკოს-პატრიარქი 1660-1666 წლებში. ერთდროულად იყო ქუთათელი ეპისკოპოსიც (დაახლოებით 1637-იდან). მანამდე ნიკორწმინდელი. 1664 წელს აღკვეთა კათოლიკოსის სამეურნეო და ადმინიატრაციულ საქმეებში ოდიშისა და გურიის მთავართა ჩარევის ცდა. 1663 წელს მისი მხარდაჭერით იმერეთის ტახტი დაიბრუნა ბაგრატ IV-მ. საქართველოს მართლმადიდებელი ეკლესიის მეთაურები ლომინაძე ბ., ქსე, ტ. 9, გვ. 317, თბ., 1985
ბაზარ-კორგონის რაიონი

ბაზარ-კორგონის რაიონი (ყირგ. Базар-коргон району) — რაიონი ყირგიზეთში, შედის ჯალალაბადის ოლქის შემადგენლობაში. ადმინისტრაციული ცენტრია სოფელი ბაზარ-კორგონი. 2009 წლის აღწერის მიხედვით, რაიონის 142 951 მცხოვრებიდან ყირგიზი იყო 79 442 ადამიანი (55,6 %), უზბეკი — 61 777 (43,2 %), უიღური — 713 (0,5 %), თურქი — 344 (0,2 %), რუსი — 402 (0,2 %). ჯალალაბადის ოლქი ↑ 1.0 1.1 1.2 Перепись населения Киргизии 2009. Джалал-Абадская область
ნოოკენის რაიონი

ნოოკენის რაიონი (ყირგ. Ноокен району) — რაიონი ყირგიზეთში, შედის ჯალალაბადის ოლქის შემადგენლობაში. ადმინისტრაციული ცენტრია სოფელი მასი. 2009 წლის აღწერის მიხედვით, რაიონის 117 055 მცხოვრებიდან ყირგიზი იყო 81 192 ადამიანი (69,4 %), უზბეკი — 32 702 (27,9 %), უიღური — 1 181 (1,0 %), ტაჯიკი — 456 (0,4 %), რუსი — 375 (0,3 %), თათარი — 313 (0,3 %), თურქი — 309 (0,3 %). ჯალალაბადის ოლქი ↑ 1.0 1.1 1.2 Перепись населения Киргизии 2009. Джалал-Абадская область
სუზაქის რაიონი

სუზაქის რაიონი (ყირგ. Сузак району) — რაიონი ყირგიზეთში, შედის ჯალალაბადის ოლქის შემადგენლობაში. ადმინისტრაციული ცენტრია სოფელი სუზაქი. 2009 წლის აღწერის მიხედვით, რაიონის 241 198 მცხოვრებიდან ყირგიზი იყო 147 662 ადამიანი (61,2 %), უზბეკი — 83 551 (34,6 %), თურქი — 4 654 (1,9 %), ქურთი — 1 561 (0,6 %), რუსი — 1 061 (0,4 %), აზერბაიჯანელი — 875 (0,4 %), უიღური — 410 (0,2 %), თათარი — 361 (0,2 %). ჯალალაბადის ოლქი ↑ 1.0 1.1 1.2 Перепись населения Киргизии 2009. Джалал-Абадская область
თოღუზ-თოროს რაიონი

თოღუზ-თოროს რაიონი (ყირგ. Тогуз-торо району) — რაიონი ყირგიზეთში, შედის ჯალალაბადის ოლქის შემადგენლობაში. ადმინისტრაციული ცენტრია სოფელი ყაზარმანი. 2009 წლის აღწერის მიხედვით, რაიონის 22 136 მცხოვრებიდან ყირგიზი იყო 22 086 ადამიანი (99,8 %). ჯალალაბადის ოლქი ↑ 1.0 1.1 1.2 Перепись населения Киргизии 2009. Джалал-Абадская область
თოქთოგულის რაიონი

თოქთოგულის რაიონი (ყირგ. Токтогул району) — რაიონი ყირგიზეთში, შედის ჯალალაბადის ოლქის შემადგენლობაში. ადმინისტრაციული ცენტრია სოფელი თოქთოგული. 2009 წლის აღწერის მიხედვით, რაიონის 86 306 მცხოვრებიდან ყირგიზი იყო 85 683 ადამიანი (99,3 %), რუსი — 188 (0,2 %), უზბეკი — 185 (0,2 %), უიღური — 145 (0,2 %), სხვა — 105 (0,1 %). ჯალალაბადის ოლქი ↑ 1.0 1.1 1.2 Перепись населения Киргизии 2009. Джалал-Абадская область
ჩათყალის რაიონი

ჩათყალის რაიონი (ყირგ. Чаткал району) — რაიონი ყირგიზეთში, შედის ჯალალაბადის ოლქის შემადგენლობაში. ადმინისტრაციული ცენტრია სოფელი კანიშ-ქია. 2009 წლის აღწერის მიხედვით, რაიონის 22 490 მცხოვრებიდან ყირგიზი იყო 21 890 ადამიანი (99,3 %), უზბეკი — 304 (1,3 %), ტაჯიკი — 125 (0,6 %). ჯალალაბადის ოლქი ↑ 1.0 1.1 1.2 Перепись населения Киргизии 2009. Джалал-Абадская область
თრაკიის თემი

თრაკიის თემი (ბერძ. θέμα Θρᾴκης ან θέμα Θρᾳκῷον) — ბიზანტიის იმპერიის სამხედრო-ადმინისტრაციული პროვინცია. თემი მდებარეობდა ბალკანეთის სამხრეთ-აღმოსავლეთ ნაწილში. თრაკიის თემი 680 წელს, ბულგარეთისგან მომდინარე საფრთხის საპასუხოდ შეიქმნა, რაც ნახსენებია ოფსიკიონის სტრატეგოსის, თეოდორეს ჩანაწერებში. თრაკიის რეალური სტატუსი გაურკვეველია, შესაძლოა ის თეოდორეს ორმაგი მმართველობის ქვეშ იყო ან ოფსიკიონის ადმინისტრაციულ ნაწილს წარმოადგენდა. ფაქტობრივად, 742 წლამდე, თრაკიის ავტონომიური მართველობა არ დასტურდება, ხოლო თემის სტრატეგოსის ბეჭედი მხოლოდ VIII საუკუნით თარიღდება. თემის დედაქალაქი ადრიანოპოლში მდებარეობდა. VIII საუკუნეში იმპერატორ ირინე ათენელის მმართველობის ქვეშ, თრაკიას მაკედონიის თემი გამოეყო. მას შემდეგ თრაკიის დედაქალაქი არკადიოპოლიში გადავიდა. არაბი გეოგრაფი, იბნ ხორდადბეჰი და იბნ ალ-ფაქიჰი აღნიშნავს: თემი  გრძელი კედლებიდან (ანასტასიური კედელი) მაკედონიის თემამდე, ჩრდილოეთში ბულგარეთის ქვეყნებამდე გრძელდებოდა, ის 10 ციხესიმაგრეს და 5 000 სამხედროს ითვლიდა. თემის ჩრდილოეთი საზღვრები ბიზანტიურ-ბულგარულ ომებში მკვეთრად მერყეობდა. თავდაპირველად, ის ანტიკურ თრაკიის რეგიონს მოიცავდა, მაგრამ კრუმისა და სიმეონ I-ის დაპყრობების შედეგად, თემის საზღვრები სამხრეთისაკენ, ბალკანეთის მთებამდე დაიწია. ამდენად, X საუკუნეში, თემი მხოლოდ აღმოსავლეთ თრაკიის აღმოსავლეთ ნაწილს მოიცავდა, ხოლო ჩრდილოეთში ქალაქ ანხიალოსამდე ვრცელდებოდა. XI საუკუნიდან, თრაკია და მაკედონია ჩვეულებრივ შერწყმულია. ტერმინი XIII საუკუნიდან დროებით ხმარებიდან ამოვარდა, მაგრამ ის ჯერ კიდევ გამოიყენება ზოგიერთი ისტორიკოსის მიერ, როგორც ანტიკური რეგიონის დასახელება. Haldon, John F. (1997). Byzantium in the Seventh Century: The Transformation of a Culture. Cambridge, United Kingdom: Cambridge University Press. ISBN 978-0-521-31917-1.  (1991) The Oxford Dictionary of Byzantium. New York, New York and Oxford, United Kingdom: Oxford University Press. ISBN 978-0-19-504652-6.  (1991) Catalogue of Byzantine Seals at Dumbarton Oaks and in the Fogg Museum of Art, Volume 1: Italy, North of the Balkans, North of the Black Sea. Washington, District of Columbia: Dumbarton Oaks Research Library and Collection. ISBN 0-88402-194-7.  Pertusi, A. (1952). Constantino Porfirogenito: De Thematibus (Italian). Rome, Italy: Biblioteca Apostolica Vaticana.  ↑ Haldon 1997, p. 216. ↑ 2.0 2.1 Nesbitt და Oikonomides 1991, p. 155. ↑ 3.0 3.1 Pertusi 1952, p. 156. ↑ Kazhdan 1991, p. 2079–2080. ↑ Pertusi 1952, p. 157. ↑ Pertusi 1952, p. 157–158.  ბიზანტიის პორტალი
ტიან ტან ბუდა

ტიან ტან ბუდა (Tian Tan Buddha, 天壇大佛) — დიდი ზომის ბრინჯაოს ბუდას ქანდაკება ნგონ-პინგში, ლანტაუს კუნძულზე, ჰონკონგი. აგრეთვე ცნობილი როგორც „დიდი ბუდა“, იგი უმაღლესი ღია ცის ქვეშ მდებარე ბრინჯაოს დამჯდარი ბუდას ქანდაკებაა. ქანდაკება მდებარეობს პო ლინის მონასტერთან და ადამიანსა და ბუნებას, ხალხსა და რელიგიას შორის ჰარმონიულ თანაარსებობას, ურთიერთობას განასახიერებს. ეს ჰონგ-კონგის უდიდესი ბუდისტური ცენტრი და პოპულარული ტურისტული სანახაობაა. შეგიძლიათ იხილოთ მედიაფაილები თემაზე „ტიან ტან ბუდა“ ვიკისაწყობში. About the top 5 biggest Buddha statues in China დაარქივებული 2005-11-26 საიტზე Wayback Machine. Pictures of the Po Lin Monastery and the Tian Tan Buddha დაარქივებული 2011-07-20 საიტზე Wayback Machine. Video of the climb up the steps to Tian Tan Buddha
პინკ ფლოიდის 1975 წლის ტურნე

ჩრდილოეთ ამერიკული ტურნე, აგრეთვე ცნობილი როგორც Wish You Were Here Tour — ბრიტანული პროგრესული როკ-ჯგუფ პინკ ფლოიდის 1975 წლის ტურნე, რომელიც გაიმართა ალბომის Wish You Were Here მხარდასაჭერად. აშშ-ში იგი ორ ნაწილად ჩატარდა, დასავლეთ და აღმოსავლეთ სანაპიროზე. აგრეთვე გაიმართა კონცერტი ნებუორთის ფესტივალის ფარგლებში. ჯგუფის 1974 წლის ფრანგული ტურნე დაიწყო 18 ივნისს და დასრულდა 26 ივნისს. ნაწილი 1 Raving and Drooling (Sheep-ის ადრეული ვერსია) You've Got to Be Crazy (Dogs-ის ადრეული ვერსია) Shine On You Crazy Diamond (Parts I-V) Have a Cigar Shine On You Crazy Diamond (Parts VI-IX) (არ შესრულდა მილუოკიში) ნაწილი 2 The Dark Side of the Moon (მთლიანი ალბომი) ბისზე Echoes როჯერ უოტერსი - ვოკალი, ბას გიტარა დეივიდ გილმორი - ვოკალი, გიტარა ნიკ მეისონი – დასარტყმელი საკრავები რიჩარდ რაიტი – კლავიშებიანები, ვოკალი დამატებითი მუსიკოსები დიკ პერი – საქსოფონი The Blackberries (ვენეტა ფილდსი და კარლენა უილიამსი) - ბეკ-ვოკალები Brain Damage.co.uk
ფრუნზიკ მკრტჩიანი

ფრუნზე (ფრუნზიკ, მჰერ) მკრტჩიანი (სომხ. Ֆրունզիկ (Մհեր) Մուշեղի Մկրտչյան; 4 ივლისი, 1930 — 29 დეკემბერი, 1993) — სომეხი საბჭოთა მსახიობი, სსრკ-ის სახალხო არტისტი (1984). დაიბადა 1930 წლის 4 ივლისს ლენინაკანში (ამჟამად გიუმრი). სწავლობდა ლენინაკანის ხელოვნების სასწავლებელსა და თეატრალურ სტუდიაში, შემდეგ ერევნის სახვითი ხელოვნებისა და თეატრალური ინსტიტუტის სამსახიობო ფაკულტეტზე. 1953 წლიდან ერევნის სუნდუკიანის სახელობის დრამატულ თეატრში მუშაობდა. მისი კინოკარიერა 1955 წელს დაიწყო. მისი ცნობილი როლებია ფილმებში როლან ბიკოვის „აიბოლიტ-66“ (1966), ლეონიდ გაიდაის „კავკასიელი ტყვე ქალი“ (1966), გიორგი დანელიას „მიმინო“ (1977), რამაც მას ერთ-ერთი წამყვანი კომედიური მსახიობის რეპუტაცია მოუხვეჭა საბჭოთა კავშირში. თუმცა ამგვარი რეპუტაცია ხშირად ჩრდილავდა მის ნამდვილ ტალანტსა და ემოციურ სიღრმეს, რომელსაც იგი მის როლებში აქსოვდა სომხური კინოკლასიკის ისეთ ფილმებში, როგორიცაა „იერანკიუნი“ (1967), „მენქ ენქ, მერ სარერე“ (1969), „ჰაირიკ“ (1973), „ნაჰაპეტ“ (1977), „ჰინ ორერი იერგე“ (1982), „მერ მანკუტიან ტანგონ“ (1985). მის მრავალრიცხოვან ჯილდოთა შორის იყო საბჭოთა კავშირის სახელმწიფო პრემია (1978). გარდაიცვალა ერევანში, 1993 წელს. დასაფლავებულია იქვე, კომიტასის სახელობის პანთეონში. ითვლება საბჭოთა დროის ერთ-ერთ უდიდეს სომეხ მსახიობად. შეგიძლიათ იხილოთ მედიაფაილები თემაზე „ფრუნზიკ მკრტჩიანი“ ვიკისაწყობში. ფრუნზიკ მკრტჩიანი კინოფილმების ინტერნეტ-მონაცემთა ბაზაში (რუსული) ბიოგრაფია მუზეუმი ↑ Mkrtchyan's memorial tombstone at Komitas Pantheon ↑ Akopian, Aram (2001). Armenians and the World: Yesterday and Today. Yerevan: Noyan Tapan, გვ. 105. ISBN 9789993051299. „Concluding this chapter, I would like to say a few words about the greatest Armenian actor of the second half of the 20th century Frunzik Mkrtchian...“
სამუელ ჰანემანი

კრისტიან ფრიდრიხ სამუელ ჰანემანი (გერმ. Samuel Hahnemann; დ. 10 აპრილი, 1755, — გ. 2 ივლისი, 1843) — გერმანელი ექიმი. ჰომეოპათიის ფუძემდებელი. დაამთავრა ლაიფციგის უნივერსიტეტის სამედიცინო ფაკულტეტი და 1799 წელს ერლანგენში მიიღო მედიცინის დოქტორის ხარისხი. ჰანემანმა შემოიღო ფარმაკოლოგიური სისტემა, ჰომეოპათიის სახით, რაც მდგომარეობს ისეთი წამლების მინიმალური დოზების გამოყენებაში, რომელთა დიდი დოზები ჯანმრთელ ორგანიზმში იწვევს აღნიშნული დაავადების მსგავს სიმპტომებს. სისხლის გამოშვების, პირღებინების საშუალებების წინააღმდეგი იყო, რომელსაც ბოროტად იყენებდნენ იმდროინდელი ექიმები. დიდ მნიშვნელობას ანიჭებდა ჰიგიენასა და დიეტეტიკას. სამუელ ჰანემანი — სტატია დიდი რუსული ენციკლოპედიიდან (რუსული) სამუელ ჰანემანი — დიდი სამედიცინო ენციკლოპედია (რუსული) ↑ 1.0 1.1 1.2 1.3 1.4 1.5 Deutsche Nationalbibliothek Record #11854490X // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 3.0 3.1 SNAC — 2010. <a href="https://wikidata.org/wiki/Track:Q29861311"></a> ↑ 4.0 4.1 Find a Grave — 1996. <a href="https://wikidata.org/wiki/Track:Q63056"></a> ↑ 5.0 5.1 ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 6.0 6.1 Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ 7.0 7.1 Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ 8.0 8.1 Base biographique — BIU Santé. <a href="https://wikidata.org/wiki/Track:Q867925"></a><a href="https://wikidata.org/wiki/Track:Q105958830"></a> ↑ Bauer P. Deux siècles d'histoire au Père Lachaise — Versailles: 2006. — P. 403. — ISBN 978-2-914611-48-0 <a href="https://wikidata.org/wiki/Track:Q13413524"></a><a href="https://wikidata.org/wiki/Track:Q621"></a><a href="https://wikidata.org/wiki/Track:Q13413419"></a> ↑ http://www.telegraph.co.uk/health/alternativemedicine/8913820/Little-pill-big-trouble.html ↑ 11.0 11.1 https://www.br.de/themen/ratgeber/inhalt/gestaltung/homoeopathie-hahnemann-biografie100.html